સરકારના સુશાસનની જાણકારી આમપ્રજાજનો સુધી અને ખાસ કરીને યુવા વર્ગ સુધી સરળતાથી પહોંચાડી શકાય, પ્રજાજનોની અપેક્ષાઓ અને આકાંક્ષાઓની જાણકારી મેળવી શકાય તે માટે ઇ-ગવર્નન્સ, પ્રો-ગવર્નન્સ તરફ આગળ વધીને, રાજ્ય સરકારે મુખ્યમંત્રીશ્રીના કાર્યાલયનું અલાયદું ટ્વિટર અને ફેસબૂક પેઈજ શરૂ કરીને તેની સીધી નિગરાની મુખ્યમંત્રીશ્રીના કાર્યાલય દ્વારા રાખવામાં આવી રહી છે. ઉપરાંત પ્રજાજનો માટે જરૂરી જુદી જુદી ૬૩ જેટલી નાગરિક સેવાઓ ઓનલાઈન ઉપલબ્ધ કરાવવાના ભાગરૂપે એક કોમન સર્વિસ પોર્ટલના માધ્યમથી આ સેવાઓને ઓનલાઈન કરી દેવામાં આવી છે.